Във връзка с постъпило уведомление за инвестиционно предложение с вх. № ОВОС- ОВОС-2148/18.11.2020г. за инвестиционно предложение (ИП): „Хипермаркет за хранителни и нехранителни продукти”в поземлен имот с идентификатор 56784.508.756, гр. Пловдив, с възложител „ЛИДЛ БЪЛГАРИЯ ЕООД ЕНД КО“ КД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение касае изграждане на хипермаркет „Лидъл“ за хранителни и нехранителни стоки, в гр. Пловдив. Планира се към магазина да се обособят 139 паркоместа. Не се предвижда добив на вода от подземни води, ще се използва ВиК мрежата за захранване на обекта с вода. Застроената площ на бъдещият обект ще е 2351,8 кв.м.Така заявеното ИП попада в обхвата на т. 10, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“

Копие на писмото е изпратено до Община Пловдив и Район Северен

Отговорено от РИОСВ-Пловдив на 25.11.2020г.